TATA PANGIBADAH MINGGU 22 JANUARI 2023 TABUH 09.00 WIIK "GUSTI PEPADHANG KULA, KULA NYUNARAKEN PEPADHANGIPUN GUSTI" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Ing satengahing pepeteng, kita mboten saged ningali kanthi premana. Pramila, kita mboten badhe saged tumindak kanthi gampil. Kita ngraosaken kuwatos lan ajrih menawi badhe tumindak, awit saged kemawon kita nindakaken prekawis ingkang nyilakani dhiri pribadhi ugi tumrap tiyang sanes. Ing satengahing pepeteng, kita ngajeng-ajeng pepadhang awit namung pepadhang ingkang saged nyirnakaken pepeteng. Sumangga Sowan Gusti! Pasamuwan ngidungaken KPJ 29. SUMANGGA SOWAN GUSTI Sumangga sowan Gusti. Haléluya! Srana kidung pamuji. Haléluya! Tyang pracaya nyawiji. Haléluya! Ing tresna tulus yekti. Haléluya! (Pasrah tinampi Kitab Suci, laré-laré Sekolah Minggu tumuju sangajenging sanctuary) Pujèkna gung panggunggung. Haléluya! Kidung konjuk Hyang Agung. Haléluya! Asmané dênsuwurna. Haléluya! Wit lubèr sih setyanya. Haléluya! VOTUM PF U : Pangibadah Minggu punika lumampah ing salebeting pengaken ing manah kita : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA PL : Pangibadah dinten punika katindakaken kanthi jejer GUSTI PEPADHANG KULA, KULA NYUNARAKEN PEPADHANGIPUN GUSTI" Waosan sepisan kapethik saking Yésaya 9:1-4 ingkang dipuntanggapi kanthi waosan Mazmur 27:1, 4-9 Waosan kaping kalih kapethik saking I Korintus 1:10-18. Déné waosan Injil kapethik saking Matius 4:12-23 (PF mberkahi lare- lare sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké Komisi Liturgika GKJ Kabluk Semarang -- 1
batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 27. SAKÈHING TITAH ING BUMI Sakèhing titah ing bumi padha giranga memuji. Haléluya, haléluya! Surya prakosa sumunar, candra, kartika kababar. Puji Gusti saben wanci. Haléluya, haléluya, haléluya! Banyu bening resik murni, tambaning ngelak, ngresiki. Haléluya, haléluya! Geni anget gawé girang, panggah tur awèh pepadhang. Puji Gusti saben wanci. Haléluya, haléluya, haléluya! Pasamuwan Lenggah PANGAKENING DOSA SL : "Gusti Yésus ngandika: "Kowé tresnaa marang Allahmu klawan gumolonging atimu, gumolonging nyawamu lan gumolonging budimu.Ya kuwi angger- angger sing gedhé lan sing luhur dhéwé! Déné angger-angger sing kaping pindho, sing padha wigatiné karo sing dhisik mau, yakuwi: Kowé tresnaa marang sapepadhamu, kaya enggonmu nresnani marang awakmu dhéwé. Kabèh angger-angger sing kasebut ana ing Kitab Torèt lan ing kitabé para nabi, kuwi dhasaré ana ing angger-angger loro mau."" (Matius 22:37-40) PL : Dhuh Gusti, kawula nyuwun pangaksami, awit asring mangkotaken manah, boten bangun turut dhumateng Paduka, kirang nimdakaken katresnan saé dhumateng Gusti ugi dhateng sesami. Pasamuwan ngidungaken KPJ 44. AKU WONG KANG DOSA Aku wong kang dosa, ngungsi maring Gusti, temahan den sucekna, srana rahé kang suci. Reff. Sang Kristus Gusti, Panebus yekti. Nadyan dosaku agung, nging Gusti wus nglebur Nggèn kula nyenyuwun kang dados landhesan Dédé labet kawula, nggih namung sih Paduka. Reff. Pasamuwan Jumeneng PAWARTOS SIH RAHMAT PF : Pawartosing sih rahmat kapethik saking Yohanes 1:4-5 ingkang makaten suraosipun: "Sang Sabda kuwi sumbering uripé sakèhing titah sing ana ing donya iki, lan dadi pepadhanging para manungsa. Pepadhang sumunar ana ing pepeteng, lan pepeteng ora bisa ngalahaké Pepadhang mau." Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Komisi Liturgika GKJ Kabluk Semarang -- 2
Pasamuwan ngidungaken KPJ 424. WONTEN SATUNGGAL PANGGÈNAN Wonten satunggal panggènan, o, iba éndahnya; rinengga kidung kasukaan, o, iba éndahnya! Ngriku tan wonten panggodha, tan wonten susah sungkawa kang wonten mung suka rena. O, iba éndahnya Ngrika tan wonten pagiris, o, iba nikmatnya! Wah datang wonten panangis, o, iba nikmatnya! Tan pisan wonten congkrahan, nging tansah tresna tinresnan. Kalawan nggunggung Pangéran, o, iba éndahnya! P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking YÉSAYA 9:1-4 Nanging ora suwé menèh wong-wong kuwi bakal diluwari saka kasangsaran mau. Tanahé taler Zébulon lan taler Naftali kuwi tau diasoraké déning Pangéran. Nanging mbésuk tanah-tanah mau kabèh, wiwit saka Segara Tengah tekan sabrangé Kali Yardèn, malah tekan Galiléa sing dienggoni bangsa-bangsa liya, bakal olèh kaurmatan. Bangsa sing manggon ing petengan padha ndeleng pepadhang gedhé. Sing pada ana ing petengé pati, padha ngrasakaké padhangé awan. Bangsa menika sampun Paduka paringi kabingahan ageng, dhuh Allah; inggih sampun Paduka paringi kabegjan, mila sami bingah-bingah margi saking pendamel Paduka, kados tiyang ingkang sami bingah-bingah ing mangsa panèn, utawi ing wekdalipun sami ngedum jarahan. Paduka sampun nyingkiraken pikulan awrat saking pundhakipun, saha pecut ingkang kanggé nyabeti gegeripun. Paduka sampun ngawonaken bangsa-bangsa ingkang nindhes lan meres umat Paduka, inggih kados nalika Paduka nelukaken bala Midian kala rumiyin. Sepatuning tentaranipun mengsah lan sedaya sandhangan ingkang gupak rah sami badhé kasirnakaken ing latu. Mekaten pangandikanipun Gusti U : PUJI SOKUR KONJUK GUSTI! Tanggapan SL : Tanggapan kawaosaken saking MAZMUR 27:1, 4-9 Anggitané Dawud. Allah iku pepadhangku lan keslametanku, U SL U SL U SL : SAPA SING DAKWEDÈNI? : Allah kang ngreksa marang aku, : AKU ORA WEDI KARO SAPA WAÉ. : Saprekara sing daksuwun marang Allah, : KANG DAKPÉNGINI BANGET, : yakuwi sajegku urip manggona ing Pedalemané Allah Komisi Liturgika GKJ Kabluk Semarang -- 3
U : KARO NGLUHURAKÉ KADARMANÉ, LAN NGRASAK-NGRASAKAKÉ KABECIKANÉ. SL U SL U SL U SL U SL U SL U SL U SL U : Sebab nalika aku katempuh ing bebaya; : PANJENENGANÉ NGAYOMI AKU ANA ING PEDALEMANÉ, : aku dipapanaké : ANA ING GUNUNG PARANG. : Mulané saiki aku diluhuraké : NGUNGKULI SAKÈHÉ MUNGSUHKU. : Ana ing Kémahé Allah aku arep nyaosaké kurban sokur karo bungah-bungah. : AKU AREP MEMUJI NGANGGO MASMUR KONJUK MARANG ALLAH : Dhuh Allah, mugi miyarsakaken pesambat kawula, : MUGI MELASI DHATENG KAWULA, LAN PARING WANGSULAN. : Manah kawula mireng dhawuh Paduka, "Kowé sowana ing ngarsa-Ku. : PRAMILA KAWULA INGGIH SOWAN, : Dhuh Allah, mugi sampun ngaling-alingi wedana Paduka dhateng kawula." : KAWULA SAMPUN NGANTOS PADUKA TAMPIK KALAYAN DUKA. : Paduka menika ingkang milujengaken kawula. : MUGI KAWULA SAMPUN PADUKA TAMPIK UTAWI PADUKA TÉGAKAKEN, DHUH ALLAH, JURU WILUJENG KAWULA. Waosan Kaping Kalih L3 : Waosan kaping kalih kapethik saking I KORINTUS 1:10-18 Atas asmané Gusti kita Yésus Kristus, wanti-wanti welingku marang kowé kabèh, para sedulur, supaya padha tunggala ing panemu tumrap prekara-prekara sing padha kokrembug, supaya panemumu aja nganti béda-béda. Padha tunggala pikiran lan kekarepan. Sebab aku krungu saka wong-wong ing brayaté Kloè, yèn ing antaramu ana dredah, siji lan sijiné padha élon-élonan. Sing siji muni: "Aku mèlu Rasul Paulus," liyané muni: "Aku mèlu Apolos," liyané menèh muni: "Aku mèlu Rasul Pétrus," lan wong liya menèh muni: "Aku pendhèrèké Sang Kristus." Apa Sang Kristus kuwi pisah-pisah dadi pirang-pirang golongan? Apa Rasul Paulus mati disalib kanggo kowé? Apa kowé biyèn padha dibaptis, supaya dadi muridé Rasul Paulus? Aku saos sukur marang Gusti Allah, déné aku ora mbaptis sapa-sapa ana ing antaramu, kejaba mung Krispus lan Gayus. Temah ora ana wong sing bisa ngarani, yèn kowé biyèn padha dibaptis supaya dadi murid-muridku. (O, iya aku lali, pancèn aku biyèn mbaptis Stéfanus sabrayaté; nanging saélingku ora ana wong liyané menèh sing tau dakbaptis.) Sang Kristus ora ngutus aku supaya mbaptis wong. Panjenengané ngutus aku ngabaraké Injil, lan mulangaké Injil mau nganggo basa sing prasaja, ora manut kawicaksanané manungsa. Awit yèn nganggo basa sing manut kawicaksanané manungsa, sédané Sang Kristus ing kayu salib dadi nglaha lan sakèhé daya kasektèné dadi ora ana paédahé. Awit tumraping wong sing bakal nampa paukumané Gusti Allah, pawarta bab sédané Gusti Yésus Kristus ana Komisi Liturgika GKJ Kabluk Semarang -- 4
ing kayu salib kuwi dianggep prekara sing tanpa teges. Nanging tumrapé kita sing kapitulungan slamet, Sang Kristus kuwi wujudé kasektèné Gusti Allah. Mekaten pangandikanipun Gusti U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun MATIUS 4:12-23 Bareng midhanget, yèn Nabi Yohanes dikunjara, Gusti Yésus banjur nyingkir menyang tanah Galiléa. Panjenengané pindhah saka kutha Nasarèt lan dedalem ana ing kutha Kapèrnaum. Kutha kuwi dunungé ana ing sapinggiré Tlaga Galiléa, ing tanah Zébulon lan Naftali, trep karo sing dingandikakaké Nabi Yésaya, mengkéné: Tanah Zébulon lan tanah Naftali, sing ana ing sauruting dalan menyang tlaga, ing sabrangé Kali Yardèn, tanah Galiléa panggonané bangsa-bangsa liya! Wong-wong sing padha manggon ing pepeteng wis padha weruh pepadhang gedhé! Pepadhang wis sumunar madhangi wong-wong sing padha manggon ing tanah sing dikwasani déning dayaning pati!" Ing wektu kuwi Gusti Yésus wiwit mulang, pangandikané: "Padha mratobata ninggal dosa-dosamu, awit sedhéla engkas Kratoné Allah arep diwiwiti!" Nalika lagi tindak ing sapinggiring Tlaga Galiléa, Gusti Yésus mirsa wong loro, kakang-adhi, yakuwi Simon sing karan Pétrus karo Andréas, adhiné. Wong loro mau lagi padha njala, awit loro-loroné padha tukang njala iwak. Gusti Yésus ngandika marang wong loro mau: "Padha mèlua Aku, kowé arep padha Dakwarahi dadi tukang njala wong." Sanalika jalané ditinggal, banjur padha ndhèrèk Gusti Yésus. Gusti Yésus banjur nerusaké tindaké, sarta mirsa wong loro menèh, iya kakang-adhi, yakuwi Yakobus lan Yohanes, anak-anaké Zébedéus. Wong loro mau karo bapakné lagi ana ing prau, nyulami jalané, banjur padha ditimbali déning Gusti Yésus. Sanalika prau lan bapakné ditinggal, nuli padha ndhèrèk Gusti Yésus. Gusti Yésus banjur ndlajahi tanah Galiléa. Panjenengané memulang ana ing sinagogé-sinagogé lan martosaké Injil bab Kratoné Allah. Wong lara lan wong cacad padha diwarasaké Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "GUSTI PEPADHANG KULA, KULA NYUNARAKEN PEPADHANGIPUN GUSTI". WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang ngakeni bilih Gusti Yésus menika tuking pepadhang ingkang sejati lan sumadya nyunaraken pepadhang ing sadaya papan Komisi Liturgika GKJ Kabluk Semarang -- 5
saha wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing I Babad 29:17 makaten: "Kawula mangertos, bilih Paduka ndadar manahipun saben tiyang lan rena dhateng tiyang ingkang saos pisungsung kalayan sukabingahing manah. Kalayan rilaning manah sedaya pisungsung menika kawula caosaken ing ngarsa Paduka. Kawula sumerep kadospundi umat Paduka ingkang nglempak ing ngriki nyaosaken pisungsungipun dhateng Paduka kalayan bingahing manah." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 166 KULA NGATURKEN SEMBAH BEKTI Kula ngaturken sembah bekti, dé Gusti tansah mberkahi nggèn kula tansah nambut kardi kanthi temen lan taberi. Abot ènthèng datan ngresula, lelados kang trusing driya, berkah rejeki sing Maluhur tinampi lan puji sokur. (bokor pisungsung kaaturaken majeng) Kula sumarah mring Pangéran kang maringi pangayoman, dadosa dalu lelimengan punapa padhang rembulan. Satangi kula saking tilem, manah sakalangkung tentrem. Kula saged ngaso sekéca wit astané Gusti ngreksa. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi ing swarga. Kawula mugi kaparingan rejeki kawula kadosdéné wonten sacekapipun ing dinten punika. Saha Paduka mugi ngapunten kalepatan kawula Komisi Liturgika GKJ Kabluk Semarang -- 6
kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U BERKAH PF : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 453. TIYANG PRACAYA DÈNSAMNYA SAMEKTA Tiyang pracaya densamya samekta, lumawan Iblis kang julig culika. ywa kendhat ndedonga, nampi sabdanya, nunggila klayan para tyang pracaya. Diprayitna, aywa lena! Gusti tamtu aparing pangreksa Aywa kuwatos dalasan sumelang, sanadyan mengsah tan kénging winilang. Dènpanggah, dèntatag, manteb pracaya, lan tansah setya, mrih unggul prangira. Diprayitna, aywa lena! Gusti tamtu aparing pangreksa Komisi Liturgika GKJ Kabluk Semarang -- 7